**Քեյթ Բուշ** (անգլ.՝ Kate Bush, հուլիսի 30, 1958(1958-07-30), Bexleyheath, Բեքսլի, Մեծ Լոնդոն, Անգլիա, Միացյալ Թագավորություն), անգլիացի երգչուհի, երգահան, երաժիշտ, պարուհի և պրոդյուսեր։ 1978 թվականին, երբ դեռ 19 տարեկան էր, իր դեբյուտային սինգլով՝ Wuthering Heights-ով չորս շաբաթ շարունակ գլխավորեց UK Singles Chart-ը, դառնալով առաջին կին երաժիշտը Անգլիայում, ում ինքնուրույն գրված երգը գրավեց առաջին հորիզոնականը այդ հիթ-շքերթում։

Բուշի երգացանկից 25 սինգլ մտել են Անգլիայի թոփ 40 շքերթ, ներառյալ թոփ-10 հիթեր The Man with the Child in His Eyes, Babooshka, Running Up That Hill, Don't Give Up (դուետ Փիթեր Գեբրիելի հետ) և King of the Mountain։ Նրա բոլոր 10 ալբոմները գրավել են թոփ-10 հորիզոնականներ, ներառյալ համար մեկ դարձած Never for Ever (1980), Hounds of Love (1985) և The Whole Story (1986)։ Նա առաջին անգլիացի սոլո կին արտիստն էր, ով գրավեց առաջին հորիզոնականը Անգլիական ալբոմների շքերթում։

Բուշը սկսել է ստեղծագործել 11 տարեկան հասակից։ Նա գրանցվեց EMI Records-ում, երբ Pink Floyd-ի կիթառիստ Դեյվիդ Գիլմորը նրան օգնեց ստեղծել իր առաջին դեմո երգը։ Բուշի դեբյուտային ալբոմը՝ The Kick Inside, թողարկվեց 1978 թվականին։ Դրանից հետո Բուշը սկսեց ձեռք բերել գեղարվեստական ազատություն և 1982 թ.-ից սկսված սկսեց դառնալ իր բոլոր ալբոմների պրոդյուսերը։ Յոթերորդ ու ութերորդ ալբոմերի միջև ընկած ժամանակահատվածում՝ 1993 թ.-ից (The Red Shoes) մինչև 2005 թ. (Aerial), Բուշը երաժշտությամբ չզբաղվեց։ Նա բեմ վերադարձավ 2014 թ.-ին *Before the Dawn* կոչվող համերգով, որը նրա առաջին շոուն էր 1979 թ.-ի *The Tour of Life* շրջագայությունից հետո։

Բուշի էկլեկտիկ և էքսպերիմենտալ երաժշտական ոճը, նրա երգերի յուրահատուկ բառերը, ինչպես նաև նրա գրական թեմաները ոգեշնչել են բազում արվեստագետների։ Նա նոմինացվել է 13 British Phonographic Industry մրցանակների, հաղթելով 1987 թ.-ին որպես լավագույն բրիտանացի կին արտիստ, և նոմինացվել է երեք Գրեմմի մրցանակի։ 2002 թ.-ին արժանացավ Ivor Novello մրցանակին՝ բրիտանական երգարվեստի մեջ ակնառու ներդրման համար։ Բուշը 2013 թ.-ին ստացավ Բրիտանական կայսրության ամենագերազանց շքանշանը՝ իր բարձրագույն երաժշտության համար։ Երկու անգամ՝ 2018 և 2021 թթ. առաջադրվել է ներգրավվել Ռոքնռոլի փառքի սրահում։

Սկավառակագրություն
------------------

* *The Kick Inside* (1978)
* *Lionheart* (1978)
* *Never for Ever* (1980)
* *The Dreaming* (1982)
* *Hounds of Love* (1985)
* *The Sensual World* (1989)
* *The Red Shoes* (1993)
* *Aerial* (2005)
* *Director's Cut* (2011)
* *50 Words for Snow* (2011)

Ծանոթագրություններ
------------------

1. ↑  FemBio տվյալների շտեմարան (գերմ.)
2. ↑  Բրոքհաուզի հանրագիտարան (գերմ.)
3. ↑  Չեխիայի ազգային գրադարանի կատալոգ
4. 1 2  «Kate Bush's only tour: pop concert or disappearing act?». *the Guardian* (անգլերեն). 2010 թ․ մայիսի 13. Վերցված է 2021 թ․ նոյեմբերի 28-ին.
5. ↑  «Kate Bush». *web.archive.org*. 2014 թ․ հոկտեմբերի 9. Արխիվացված է օրիգինալից 2014 թ․ հոկտեմբերի 9-ին. Վերցված է 2021 թ․ նոյեմբերի 28-ին.
6. ↑  «Page 7 | Supplement 60367, 29 December 2012 | London Gazette | The Gazette». *www.thegazette.co.uk*. Վերցված է 2021 թ․ նոյեմբերի 28-ին.
7. ↑  «BBC News – New Year Honours 2013: At a glance». *BBC*. 2012 թ․ դեկտեմբերի 29.
8. ↑  CNN, Lisa Respers France. «Rock and Roll Hall of Fame 2018 nominees announced». *CNN*. Վերցված է 2021 թ․ նոյեմբերի 28-ին. `{{cite web}}`: `|last=` has generic name (օգնություն)
9. ↑  «Nominees Announced for 2021 Induction | Rock & Roll Hall of Fame». *www.rockhall.com*. Վերցված է 2021 թ․ նոյեմբերի 28-ին.